Skolas iela (Rīga)

**Skolas iela** ir iela Rīgas Centra rajonā. Tā sākas no Bruņinieku ielas un beidzas krustojumā ar Elizabetes ielu. Ielā ir vienvirziena satiksmes kustība virzienā no Bruņinieku ielas.
Ielas malā izbūvēts veloceļš Centrs—Berģi.

## Vēsture
Nosaukumu Skolas iela () tā ieguvusi no Ģertrūdes baznīcas skolas (dibināta 1632), pirmo reizi iezīmēta 1754. gada priekšpilsētas kartē. Tagadējā iela izveidota pēc priekšpilsētu nodedzināšanas 1812. gada kara laikā. Baltijas pārkrievošanas laikā lietoja arī ielas krievisko nosaukumu (*Школьная улица*).

Ielas apbūve veidojusies galvenokārt 1901.—1913. gadā. Vācu okupācijas laikā 1941.—1944. gadā ielas nosaukums bija **Kārļa Ernesta fon Bēra iela** (*Karl Ernst von Baer Straße*) vācbaltiešu biologa K. E. fon Bēra vārdā, bet Latvijas PSR laikā 1971. gadā to pārdēvēja par **Andreja Upīša ielu** rakstnieka Andreja Upīša vārdā. Pēc Latvijas neatkarības atjaunošanas 1990. gadā ielai tika atjaunots pašreizējais nosaukums.

## Ielu savienojumi
Skolas iela ir savienota ar šādām ielām:
* Elizabetes iela (T veida krustojums)
* Dzirnavu iela
* Lāčplēša iela
* Ģertrūdes iela
* Stabu iela
* Bruņinieku iela (T veida krustojums)

## Ievērojamas ēkas
* Skolas iela 1, savrupnams, celts 1889. gadā pēc arhitekta Johanesa Koha projekta priekš banķiera P. Švarca; vēlāk Latvijas Sarkanā Krusta biedrības galvenās valdes mītne (1921—1940), tagad Latvijas Republikas Aizsardzības ministrijas valdījumā
* Skolas iela 2, agrāk kinoteātris "Pionieris", vēlāk "Club Essential", tagad klubs *El Divino*
* Skolas iela 3, arhitekta Augusta Reinberga 1905. gadā projektēta 4 stāvu mūra dzīvojamā ēka. Agrākā Fundamentālās bibliotēkas J. Misiņa Latviešu literatūras nodaļas, tagadējā Latvijas Ārstu biedrības ēka
* Skolas iela 5, agrākā Rīgas pašvaldību darbinieku slimokases ēka, celta 1937. gadā pēc arhitekta Aleksandra Klinklāva projekta, tagad medicīnas sabiedrība ARS
* Skolas iela 6, īres nams, celts 1913.-1914. gadā pēc arhitekta P. Mandelštama un inženiera E. fon Trompovska projekta, agrāk Ebreju sabiedriskā nama iegūšanas un izmantošanas a/s "Vienība" īpašums, vēlāk Latvijas PSR Politiskās izglītības nams, tagad Rīgas ebreju kopienas kultūras centrs, muzejs "Ebreji Latvijā"
* Skolas iela 9, īres nams, celts 1894. gadā pēc arhitekta Pēkšēna projekta
* Skolas iela 11, agrākā Valsts vācu klasiskās ģimnāzijas ēka, vēlāk Studentu poliklīnika, tagad RTU Rīgas Biznesa skola
* Skolas iela 12, dzīvoja Latvijas Republikas Augstākās Padomes deputāts, likuma par īpašumu denacionalizāciju un zemes reformu autors, zvērināts advokāts Andris Grūtups
* Skolas iela 13, Igaunijas Republikas vēstniecības ēka
* Skolas iela 15, Kaņepes Kultūras Centrs, iepriekš Jāzepa Mediņa mūzikas skola; arhitekts Rūdolfs Heinrihs Cirkvics.
* Skolas iela 18, dzīvoja baletdejotāja Māra Liepas ģimene.
* Skolas iela 20, īres nams, celts 1913. gadā pēc arhitekta E. fon Irmera projekta. Krievijas Federācijas vēstniecības vīzu centrs
* Skolas iela 28, agrākā Latvijas Darba ministrijas, vēlāk Latvijas Tautas labklājības ministrijas Veselības departamenta, Latvijas PSR Veselības aizsardzības ministrijas, tagad Latvijas Republikas Labklājības ministrijas ēka
* Skolas iela 32, agrākā Rīgas Valsts Parauga pamatskolas (1922—1940), vēlākās Rīgas pilsētas 49. septiņgadīgās pamatskolas, tad Rīgas 12. vidusskolas un Rīgas Herdera vidusskolas ēka


RigaSkolasIela3.jpg|Skolas iela 3 (arhitekts Augusts Reinbergs, 1905) 
RigaSkolasIela4.jpg|Skolas iela 4 (Jānis Alksnis, 1910)  
RigaSkolasIela5.jpg|Skolas iela 5 (Aleksandrs Klinklāvs, 1937)
RigaSkolasIela6.jpg|Skolas iela 6 (Pauls Mandelštams un Edmunds fon Trompovskis, 1913-1914)
RigaSkolasIela10.jpg|Skolas iela 10 
RigaSkolasIela11.jpg|Skolas iela 11 (Edgars fon Irmers, 1912)
RigaSkolasIela12.jpg|Skolas iela 12
RigaSkolasIela12a.jpg|Skolas iela 12a (Jānis Gailis, 1912)
RigaSkolasIela13.jpg|Skolas iela 13 (Edmunds fon Trompovskis, 1901) 
RigaSkolasIela14.jpg|Skolas iela 14
RigaSkolasIela19.jpg|Skolas iela 19 (Frīdrihs Šefels, 1909) 
RigaSkolasIela20.jpg|Skolas iela 20 (arhitekts Edgars fon Irmers, 1913)
RigaSkolasIela22.jpg|Skolas iela 22 
RigaSkolasIela28.jpg|Skolas iela 28 
RigaSkolasIela30.jpg|Skolas iela 30 
RigaSkolasIela32.jpg|Skolas iela 32 (Konstantīns Pēkšēns, 1904)
RigaSkolasIela38.jpg|Skolas iela 38 (Jānis Alksnis, 1910) 


## Skatīt arī
* Centrs
* Centra rajons
* Skolas iela citās Latvijas pilsētās

## Literatūra
Enciklopēdija "Rīgas ielas" 2. sējums, 2008. gads 

## Atsauces